ભારતમાં ટીબીનો ફેલાવો ઘણો જ વધી રહ્યો છે. ભારત હવે વિશ્વમાં સૌથી વધુ એન્ટિ-બાયોટિક્સ વાપરતો દેશ બની ગયો છે. અાવું કઈ રીતે થાય છે? શું દવાની કંપનીઓ અયોગ્ય રીતે એન્ટિ-બાયોટિક્સનો ઉપયોગ કરે છે કે પછી ડોક્ટરો બેફામ પ્રિસ્ક્રિપ્શન અાપે છે? ભારતીય મૂળના રિસર્ચરોએ ચેપી રોગોને નાથવા માટે લેવાયેલાં પગલાંઓનો અભ્યાસ કરીને નોંધ્યું છે કે દવા-કંપનીઓ પણ એન્ટિ-બાયોટિક્સનો મિસયુઝ ઘટાડવાના કામમાં કાર્યરત થાય એ જરૂરી છે. ટીબી બેક્ટેરિયા દ્વારા ફેલાતો ચેપી રોગ છે. મોટા ભાગે એ ફેફસાંને અસર કરે છે.